2018 m. LFF I lyga

**2018 m. LFF I lyga** – antrosios pakopos futbolo pirmenybės, vykusios Lietuvoje 2018 m. kovą–spalį. Turnyras vyko vieningoje lygoje.

## Licencijavimas

2018 m. vasario 22 d. I lygos licencijos suteiktos 10 klubų ir komandų, kurios įgyvendino privalomus I lygai taikomus teisės, jaunimo ugdymo, personalo, infrastruktūros ir finansų reikalavimus – Gargždų „Banga, „Pakruojis”, Telšių „Džiugas”, Utenos „Utenis”, Kėdainių „Nevėžis”, „Šilutė”, „Panevėžys”, „Žalgiris B”, „Stumbras B”, „Trakai B”. Licencijų šiame sprendimų priėmimo etape negavo Vilniaus „Vytis“, Alytaus „Dainava“, Klaipėdos „Koralas“, „Kupiškis“ ir „Šiauliai“. Šie klubai turėjo galimybę pateikti papildomą ar patikslintą dokumentaciją. Licencijavimo eigoje iš procedūros pasitraukė prieš tai užsiregistravę klubai – Tauragės „Tauras”, Vilniaus „Panerys” ir Gargždų „Pramogos SC”.

Kovo 1 d. po apeliacinio licencijavimo komiteto sprendimo licencijas gavo dar 2 klubai – po apeliacijų ir pateiktos papildomos dokumentacijos licencijos suteiktos Vilniaus „Vyčiui“ ir DFK „Dainavai“. Licencijos negavo Klaipėdos „Koralas“ (infrastruktūros kriterijai) ir FC „Kupiškis“ (teisiniai ir sporto kriterijai). Apeliacijos ir dokumentacijos neteikė VšĮ „FK Šiauliai”.

Kovo 14 d. LFF vykdomojo komiteto posėdyje buvo sprendžiamos 3 komandų – FC „Kupiškis“, Nacionalinės futbolo akademijos (NFA) ir Klaipėdos „Koralo“ – prašymai išimties tvarka dalyvauti I lygos pirmenybėse. Nors komiteto narių nuomonė kai kuriais klausimais išsiskyrė, buvo sutarta, kad plėsti regionuose žaidžiančių komandų geografiją ir integruoti jaunimą yra sveikintinas ir reikalingas žingsnis, tad sprendimas žaisti varžybose suteiktas visoms 3 ekipoms. Tai reiškė, kad I lygos čempionate galėjo dalyvati 15 klubų ir komandų.

Kovo 19 d., iki pirmenybių pradžios likus kelioms dienoms pasitraukė Šilutės komanda. Klubo rašte buvo teigiama, kad tokį sprendimą lėmė ankstesnis vietinių žaidėjų galimybių pervertinimas. Patikrinę jų jėgas viename turnyre, komandos vadovai nusprendė paprašyti federacijos leidimo žaisti II lygoje. Pasikeitus komandų skaičiui buvo svarstyta pakeisti varžybų sistemą, bet LFF sulaukė 13 klubų prašymų vykdyti turnyrą dviejų ratų sistema dėl jau suplanuotų biudžetų ir išlaidų, dėl to ir priimtas sprendimas varžybas vykdyti dviejų ratų sistema.

Kovo 21 d. pakeistos I lygos statistikos ir naujienų publikavimo platformos. Balandžio 6 d. buvo peržiūrėtas kovo 12 d. priimtas sprendimas išimties tvarka leisti I lygoje dalyvauti „Kupiškio“ ir Klaipėdos „Koralo“ klubams – atsižvelgus į ankstesnių metų atvejus, klubas skirtos 300 eurų baudos.

## Komandos

Pirmenybėse kovojo 14 ekipų. 

## Rezultatai

Pirmojo turo susitikimai įvyko 2018 m. kovo 25 d. Po I rato bent 8 komandos tebeturėjo realių šansų kovoti dėl čempionų vardo. 

2018 m. rugsėjo 19 d. buvo pranešta, kad „Koralas“ traukiasi iš I lygos pirmenybių. Iškovoti taškai liko galioti, nes komanda sužaidė pusę rungtynių. Viena pergalė ir šešiolika pralaimėjimų garantavo paskutinę vietą pirmenybėse.

Pirmenybės baigėsi 2018 m. spalio 20 d., kai buvo sužaisti paskutiniojo turo susitikimai. „Panevėžys“ tapo pirmenybių nugalėtojais, vos 1 tašku aplenkęs „Dainavos“ ekipą. „Panevėžys“ lemiamą įvartį įmušė 89 minutę.

Didžiausia pergalė užfiksuota rezultatu 12-0. „Kupiškis“ nugalėjo „Koralą“, kuris rungtynes pradėjo dešimtyje, o rungtynių metu du žaidėjai patyrė traumas ir komanda užbaigė rungtynes aštuoniese.

Likus 1 turui iki pirmenybių pabaigos buvo žinomos vos kelios pozicijos. Buvo aišku, kad FK NFA liks dešimtoje vietoje, FC Kupiškis – tryliktoje. Dėl likusių vietų virė atkakli kova. Ypač neaišku buvo dėl medalių. Iki pat rungtynių pabaigos reikėjo laukti, kad paaiškėtų galutinė komandų rikiuotė:
* FK Panevėžys (55 taškai) tenkino tik pergalė paskutinėse rungtynėse, o kluptelėjimo atveju DFK Dainava galėjo tapti pirmenybių nugalėtojais.
* DFK Dainava (54 taškai) turėjo nugalėti savo tiesioginius varžovus FC Kupiškis ir tikėtis, kad nelaimės FK Panevėžys.
* FK Nevėžis (53 taškai) galėjo tikėtis aukso medalių, bet tokiu atveju turėjo nugalėti FK Panevėžys ir tikėtis, kad FC Kupiškis nugalės Dainavą.
* FK Banga Gargždai į aukso medalius jau nebesitaikė, bet dėl trečios vietos turėjo siekti pergalės ir tikėtis, kad suklups kėdainiečiai.

### Galutinė lentelė

|}

## Šaltiniai

## Nuorodos
* Lietuvosfutbolas.lt (2018-11-23)
* Lithuania 2018 LFF 1 lyga (Almis.sritis.lt)
* LFF 1 lyga, Summary 2018 (Almis.sritis.lt)